ຊາວອະເມຣິກັນ ທໍາພິທີ​ ໄວ້​ອາ​ໄລ ວັນຄົບຮອບ 11 ກັນຍາ (ວີດີໂອ/ສະໄລດ໌)
​ທີ່​ນະຄອນ​ນິວຢ໋ອກ ຄອບຄົວ​ແລະ​ພີ່ນ້ອງ​​ເພື່ອ​ນຝູງຂອງ​ພວກ​​ເຄາະຮ້າຍ ທີ່​ເສຍ​ຊີວິດ​ ໄດ້​ໄປເຕົ້າໂຮມກັນ ຢູ່ໃນສະຖານທີ່ ທໍາພິທີ​ໄວ້​ອາ​ໄລ.
ພິທີໄວ້ອາໄລ ຢ່າງເຄັ່ງຂຶມໄດ້ຈັດຂຶ້ນທີ່ນະຄອນນິວຢ໋ອກ ກຸງວໍຊິງຕັນ ແລະໃນລັດເພັນຊິລເວເນຍ ເພື່ອເປັນກຽດໃຫ້ແກ່ ພວກຜູ້ເຄາະຮ້າຍ ຈາກການໂຈມຕີຂອງພວກກໍ່ການຮ້າຍ ໃນວັນທີ 11 ກັນຍາ ປີ 2001 ມີຜູ້ຄົນເກືອບ 3 ພັນຄົນ ໄດ້ເສຍຊີວິດຈາກການໂຈມຕີທີ່ໄດ້ ວາງແຜນໂດຍກຸ່ມກໍ່ການຮ້າຍ al-Qaida ທີ່ນະຄອນນິວຢ໋ອກ ຄອບຄົວແລະພີ່ນ້ອງເພື່ອນຝູງຂອງ ພວກເຄາະຮ້າຍທີ່ເສຍຊີວິດໃນຄັ້ງນັ້ນ ໄດ້ໄປເຕົ້າໂຮມກັນ ຢູ່ໃນສະຖານທີ່ ບ່ອນທີ່ເຮືອບິນຖືກຈີ້ ແລ່ນເຂົ້າຕໍາຕຶກ ແຝດສູນກາງການຄ້າໂລກນັ້ນ ໃນພິທີກໍາດັ່ງກ່າວ ຊຶ່ງໄດ້ກາຍມາເປັນປະເພນີແລ້ວນັ້ນກໍຄືການອ່ານລາຍຊື່ຂອງແຕ່ລະ ທ່ານ ທີ່ໄດ້ເສຍຊີວິດໃນເຫດການຄັ້ງນີ້ ທີ່ກຸງວໍຊິງຕັນ ປະທານາທິບໍດີ Barack Obama ໄດ້ຢືນສະຫງົບສະຕິອາລົມ ໃນເວລາ 8:35 ຊຶ່ງເປັນເວລາດຽວກັນ ທີ່ເຮືອບິນໂດຍສານແລ່ນເຂົ້າໄປຕໍາຕຶກທີ 1 ຂອງຕຶກແຝດ ສູນກາງການຄ້າໂລກ ໃນນະຄອນນິວຢ໋ອກ ໃນເວລາຕໍ່ມາ ທ່ານໄດ້ພົບປະກັບສະມາ ຊິກຄອບຄົວຫຼາຍກວ່າ 100 ຄົນຂອງພວກທີ່ໄດ້ຮັບເຄາະ ເວລາເຮືອບິນໂດຍສານ ໄດ້ແລ່ນເຂົ້າຕໍາຕຶກທໍານຽບຫ້າແຈ ຊຶ່ງເປັນກອງບັນຊາການຫະຫານສະຫະລັດນັ້ນ ທ່ານ Obama ໄດ້ກ່າວວ່າ:… ໃນເວລາຕໍ່ມາ ປະທານເສນາທິການຮ່ວມ ທ່ານພົນເອກ Martin Dempsey ກໍໄດ້ ກ່າວວ່າ ຮູບພາບທີ່ໄດ້ຖ່າຍຫຼັງຈາກເຫດເຮືອບິນທີ່ຖືກຈີ້ ບິນເຂົ້າຕໍາຕຶກນັ້ນ ໄດ້ເກັບກໍາ ແລະຖ່າຍທອດ ເຖິງຄວາມຮູ້ສຶກຂອງພວກພະນັກງານເຈົ້າໜ້າທີ່ ທີ່ຢູ່ພາຍໃນຕຶກນັ້ນ ທີ່ເມືອງ Shanksville ໃນລັດເພັນຊິລເວເນຍ ທາງພາກຕາເວັນອອກສຽງເໜືອຂອງ ປະເທດ  ບ່ອນທີ່ຖ້ຽວບິນ 93 ຂອງສາຍການບິນ UNITED ຕົກລົງໃສ່ທົ່ງ ທີ່ເຮັດໃຫ້ ຜູ້ໂດຍສານ 33 ຄົນແລະພວກລູກເຮືອອີກ 7 ຄົນເສຍຊີວິດໄປນັ້ນ ກໍໄດ້ມີການອ່ານຊື່ ແຕ່ລະທ່ານ ຂອງພວກທີ່ ໄດ້ຮັບເຄາະຮ້າຍ ຈາກເຫດໂສກນາດຕະກໍາຄັ້ງນີ້ນໍາ